Hooggeregshof beslis ten gunste van Old Mutual oor Moyo | Maroela Media
Hooggeregshof beslis ten gunste van Old Mutual oor Moyo
Peter Moyo, afgedankte uitvoerende hoof van Old Mutual (Foto: Dimpho Maja/African News Agency/ANA)
Old Mutual het Dinsdag gesê die Johannesburgse hooggeregshof het volstaan met sy uitspraak in Julie verlede jaar ná appèl aangeteken is om die afgedankte uitvoerende hoof, Peter Moyo, weer aan te stel.
Die finansiëledienstemaatskappy het gesê die jongste uitspraak “bevestig dat Old Mutual regmatig opgetree het deur Peter Moyo se kontrak te kanselleer”. “Dit bied ook wetlike duidelikheid oor korporatiewe bestuur en rentmeesterskap van die raad, insluitend die verhouding tussen die raad en die uitvoerende bestuur. Old Mutual bly verbind tot goeie bestuur en die gepaste bestuur van ŉ konflik van belange.”
Die maatskappy het Moyo in September verbied om terug te keer werk toe nadat hy in Augustus effektief vir ŉ tweede keer afgedank is, terwyl die maatskappy ŉ uitspraak in die hof wou omkeer wat sy aanvanklike afdanking nietig verklaar het.
Moyo is aanvanklik in Junie 2019 afgedank as gevolg van ŉ “vertrouensbreuk” oor die manier waarop hy sy konflik van belange, wat betref sy beleggings in die NMT-maatskappyegroep, bestuur het. Moyo het aangevoer hy is afgedank ná hy ŉ konflik van belange van Old Mutual-voorsitter Trevor Manuel onthul het.
Zuma glo te siek vir Zondo-kommissie
Sassa sê berigte oor gratis skoolklere is vals
Wat dan nou van regstellende aksie en BEE?
Mmmm Old Mutual se aanstellings om polities korrek te wees kos nou geld…….
Nie dat hulle of die ander besighede enige lesse gaan leer nie – ons wag nog vir die seuntjie om ons daarop te wys dat die keiser kaal is…
Ou Mutual het nie nodig om polities korrek te wees nie, want dit is internasionaal, finansieël die sterkste in SA en besit waarskynlik selfs meer in die buiteland. Wanneer kommentators se gebruikersname gelees word, blyk dìt eerder vir sommiges ‘n geleentheid om polities korrek te wees.